السادسة زوجي ان اكل لف وان شرب اشتث وان اضطجع التف لا يولج الكف ليعلم البث. زعلانة منه ليه ان اكل لف الاكل محطوط على السفرة يلف على السفرة كلها
خلاص مش يأكل مما يليه لأ يلف على السفرة كلها. طب اللي عمال يمد ايده هنا وهنا وهنا وهنا وهنا وهنا يمين وشمال ده كناية عن ايه؟ انها بتطبخ حلو
طبيخها جميل خلاص وتصنف من كل الانواع والكلام ده وان شرب اشتث. يفضل يلحس في الكوباية شرب العصير كله وعمال ايه؟ يلعق الايه الكوباية ويزعم ان النبي صلى الله عليه وسلم قال الوعاء يستغفر للاعق. ها؟ لا ده رواه ابن مفجوع. ها؟ لا ليس
حديثا هذا كذب على النبي عليه الصلاة والسلام. فيعني معنى يشرب العصير ويقعد بقى يشفط في الكوباية وبتاع مش عايز يخلي نقطة حتى في العصير. يبقى برضو الست برضه ايه الست ماهرة. ان اكل لف وان شرب اشتف
يكون الجزاء الخدمة ديت اذا اراد ان ينام يكعور لوحده في حاله كده ها اذا اضطجع يلف حوالين نفسه زي التعبان كده ويسيبها ها بتشتكيه لا يولج الكف ليعلم البث
الكف ان طبطب عليها مسلا ولا اي اخبارك وعاملة ايه ومش عارف ايه والكلام دهوت. حتى ابثه شكواي حتى ايه ابو السهو شكواي ما هو لو اول ما يطبطب عليها كده واخبارك ايه والكلام ده هتفضفض
اما البث ده اما ان يكون اشد الحزن او اشد الحب ها الاتنين مع بعض فلو هي بتحبه اوي عايزة تاخد فرصة انها تعبر عن حبها مش مدي لها فرصة. بعد ما بياكل بيتخمد. ها ازا كانت حتى عندها مشاكل ونفسها بقى انها تفضفض
وتقول له كزا وكزا ومش عارف ايه لا يدع لا يدع لها فرصة انها تتكلم. فدي زعلانة اه مش مش زي العشنق والكلام ده. لأ برضو الزعل درجات لكن هي برضو ايه تقول انه لا يراعيها
وانت عارف المرأة تحتاج الى كلمة طيبة. انت عارف لو لو نقلت جبلا حصاة حصاة وقلت لها ربنا يخليك ويبارك فيك والله مش عارف اودي جميلك فين. انا عارف ان انت تعبانة. لو شايلة جبل هيسقط هذا الجبل
المراة في استعد يعني تخيل ان واحد مسلا جايب كسوة وجايب اكل وجايب شربه وساكن في الدور الخامس وطالع ما فيش اسانسير ولا بتاع والكلام ده. وطالع عمال ينهج تروحه هتطلع وعرقه مرقه. اول ما فتحت له الباب اطفحه. على الله يطمر
عارف انا هافضل لحد امتى مرمطوني. ربنا يتوب علي ويعمل الكلام ده. طب ما انت ضيعت فلوسك. ضيعت فلوسك. فصارف مبلغ قد كده هوت راحت الفلوس تلعنك كده في صدرها وتقول انت ربنا يخلصني منه. ما بيقولش كلام حلو ولا الكلام ده
المرأة تستريح بكلمة طيبة. وانت عارف المسل لاقيني ولا تغديني يعني يعني لما تلقاني ملاقاة حسنة افضل من انك انت تطعمني وتسمم بدني وشف كلام الحكيم الترمذي يقول ليس هناك حمل اثقل من البر
من برك فقد اوثقك ومن جفاك فقد اطلقك شف كلام زي الدهب كده ليس هناك حمل اثقل من البر. انت عايز تكتف اللي قدامك احسن اليه كل ما عايز يتعدى عليك يقول لولا عمل لي كزا كزا كت كت وربيته
كنت كلمته بكلام شديد الذي منعه ان يساء اليك سابق احسانك وحديث عروة ابن مسعود الثقفي اللي احنا اشرنا اليه في خطبة الجمعة النهاردة لما بيقول للنبي عليه الصلاة والسلام
آآ والله ما ارى حولك الا اوباشا او اوشابا خليقا ان يفروا ويدعوك. قال ابو بكر انحن نفر وندع امصص اللات. قال من هذا فقال النبي صلى الله عليه وسلم انه ابن ابي قحافة
فقال لولا ان لك علي يدا لاجبتك روى ابن اسحاق عن الزهري في هذا الحديث ان عروة قال لابي بكر ولكن هذه بتلك. الغلط اللي انت غلطته في الالهة بتاعتنا استوفيت به جميلك السابق
بحيث لو غلطت هرد فما الذي منعه يا ترى ان يرد عليه الجميل السابق لابي بكر رضي الله عنه. فلما استوفى جميله صار عروة طليقا يرد على ابي بكر باي كلام
فانت عايز تحجم الناس وما تخليش حد يتعدى عليك احسن اليهم من اراد ان يسترق انسان فليحسن اليه ان يسترقه. شف تصل الى درجة ان يكون رقيقا احسن اليه المرأة ضعيفة وغلبانة فعلا
يعني انت لما تطلقها بتكسرها حتى لو كانت بنت ملك مطاع والكلام ده كلام النبي عليه الصلاة والسلام قال ان المرأة خلقت من ضلع وان اعوج الضلع اعلاه فان ذهبت تقيمه كسرته
وان تركته ظل على عوج فاقبلوهن على عوج اذا كمال المرأة في اعوجاجها انظر الى هذه المفارقة يبقى الرجل ينبغي ان يعلم ان ما عنده القوامة هو الذي يرحمه هو الذي يتفضل وهو الذي يغضي وهو الذي يسامح بحكم القوامة
يبقى الرجل الرجل كده مستقيم اهو والمرأة كده الضلع كده فلما يبقوا الاتنين جنب بعض لو انت عايز المرأة تبقى زيك هتبقى كده خلاص ما ينفعش يبقى فيه اتنين رجالة في البيت
لما تتعامل مع امرأة فيها صفات الرجولة اما ان تترك رجولتك واما ان تطلقها عشان كده تلاقي كبرانة في دماغ الرجالة ما بيعتزرش حتى لو كان غلطان يحصل مشادة بينه وبين المرأة هو اللي غلطان ما يرضاش يصالحها
ما يرضاش يصالحها ليه؟ يقول لك اصل هتاخد على كده والقوامة بتاعتي ما تسمحليش وكرامتي والحدوتة دي فالبيوت المستقرة رجل قوي مع امرأة ضعيفة او رجل ضعيف مع امرأة قوية
بس لازم يبقوا الاتنين واحد قوي وواحد ضعيف. ايا كان بقى لكن اتنين اقوياء مع بعض ما ينفعوش ادي الرجل اهو وادي المرأة اهي طب انت دلوقتي عايز تبقى راجل كويس
تعمل ايه ؟ تفضل كده انت تعمل كده انت اللي تتعوض مش هي اللي تستقيم. لو استقامت تتعبك لكن انت لما تتعوج عندك الصلاحية انك تتعوج وانك انت تنزل بقى من علياء الرجل والكلام ده تنزل ولا يضرك
حتخطف قلبها يعني الرسول عليه الصلاة والسلام كما في المسند وغيره من حديث عائشة رضي الله عنها قالت كنا في غزات مع النبي صلى الله عليه وسلم فقال للجيش تقدموا
فتقدم الجيش اصبحوا هم الاتنين مع بعض. قال تعالي اسابقك نجري قبال بعض انا عايزك تتخيل الرسول عليه الصلاة والسلام افضل من مشى على الارض بقدمين الموصول بالسماء رسول رب العالمين
مين عمال يجري وبان عايش مين اللي ممكن يعملها دلوقتي رجل يستنكف انه يعمل حاجة زي كده وشف ده يحط من الرجولة بتاعته والكلام ده لأ اهو لقد كان لكم في رسول الله اسوة حسنة
تعالوا سابقا. قالت فسابقته فسبقته وبعدين بعد مدة كده برضو في غزوة والكلام ده قال للجيش تقدموا ثم قال لها تعالي اسابقك قالت ونسيت نسيت بقى ان ايه كان فيه موقف زي كده قبل كده
قالت فسابقته فسبقني. فجعل يضحك ويقول هذه بتلك. ايه اللي سر الرجل يعني ايه اللي يضر الرجل ان ان يتبسط؟ مش عايز اقول لك اجري لا انت هتجري فين. تلاقي العملية كلها الشقة خمسين متر ولا هتجري يعني
تطلع تجري في الشارع يقول لي الاتنين مجانين بيجروا ورا بعض ولا بتاع وكزا ها هو حلك الوحيد تجري ورا اتوبيس ورا بتاع يبقى لك سبيبة كده انك انت بتجري يعني مش مش طالع تجري لوحدك
لكن ممكن تعمل حاجة زيي كده. ممكن تعمل حاجة زيي كده. حاجة تشبه كده. يبقى النهاردة لما الراجل يعمل كده اهو يبقى هو اللي اتعوج اهو وانت عندك الصلاحية انك تعمل كده
وقلبك يسع ان تفعل شيئا كهذا فعشان كده بقول لك يعني انت تأخذ قلب المرأة بكلمة طيبة. وهي بترضى هي بترضى. حتى لو كانت تعلم انك كاذب بترضى برضه فالمرأة دي بتشتكي ان الرجل لا يعني يعطيها مجالا لتبث اما همها واما حبها
وان هو ايه؟ انه متجنبها ياكل وايه وينام زوجي ان اكل لف وان شرب اشتفوا بمناسبة اكل لف دي آآ برضو عايزين نعلم النساء اه طريقة ترتيب المائدة آآ لما تحط اكل يكون فيه ضيوف ولا حاجة والمائدة واسعة
فلتضع من كل صنف في كل مكان ولا تحوج الضيف ان ينظر الى شيء يشتهيه ولا تطوله يده لان برضه النبي عليه الصلاة والسلام قال قل مما يليك وساعات الواحد مسلا يروح مسلا يبقى اللون نفسه ياكل دي بس هيمد ايده وعيب يعني ها زي ما بيذكروا عندنا برضو واحد
كان آآ عزم واحد صاحبه على مائدة حط كده ديك رومي في النص كده وحط بقى ملوخية وبقية الاكل والطبيخ والكلام ده طبعا راجل آآ عايز بيقول للديك هيت لك بس ايه ها عيب. احنا كلنا برضه ضيوف وبتاع ومش اول ما ايدك هتتحط على اللحمة على طول وبتاع
بتلم نفسك برضه وبتاع وتقعد تاكل عيش وتاكل مش عارف ايه وبتاع وها وتحوم كده. فالرجل ايه كل ما ايده تطول شوية هتديك يقول له كل مش شريفة. الشريفة اللي هي الايه؟ الملوخية. طبعا الملوخية دي كان اسمها الشريفة ليه؟ انت عارف اصل اصل كلمة ملوخية ايه؟ ملوكية
ما كانش ياكل الملوخية الا الملوك ها اسمها ملوكية عشان كده. واسمها الشريفة عشان كده. الشريفة ما كان يأكلها الا الاشراف. لحد بقى ما بقى امتهنت وبقينا احنا بناكلوها ها؟ فكل عمال ياكل عيش ويغمس ملوخية وغمس طبيخ واديك زي ما هو متكتف زي ما
كل من الشريفة كل من الشريف الراجل زهق بقى خلاص قام كسر الديك وقال له سبني في عديم الشرف شوية ها الشريف لأ انت ما تجيش على القطايف الاكل وتقوم حاططها بعيد كده علشان خاطر بقى الضيف يضطر يمد ايده لأ. انت عارف ان عندك تلات اربع اصناف المرأة
اربع اصناف من الاكل. يبقى في كل آآ ناحية من نواحي السفرة ها يكون موجود كل الاكل بحيث انك ايه لا تحرم الضيف ده ادب ترتيب المائدة وده برضه من اداب الكرم حتى لا تحوج يعني ايه الضيف ان هو يمده يده